BDO

BDO (ראשי התיבות של: Binder Dijker Otte) היא רשת בינלאומית של ביקורת, מיסים וייעוץ לחברות, שחברים בה משרדי רואי חשבון ביותר מ-160 מדינות. המטה שלה ממוקם בזבנטם, בלגיה. הרשת היא חמישית בגודלה מבין רשתות ראיית החשבון בעולם. לרשת כ-1,800 משרדים בלמעלה מ-160 מדינות ולמעלה מ-115,000 עובדים. כל פירמה החברה ב-BDO היא ישות משפטית עצמאית במדינה שלה. בישראל מייצג את הרשת משרד זיו-האפט, שמ-2018 מותג מחדש כ-"BDO ישראל". רשת BDO נוסדה בשנת 1963 כ-Binder Seidman International Group על ידי פירמות מקנדה, גרמניה, הולנד, הממלכה המאוחדת, וארצות הברית, עם חברת תיאום בינלאומית שהוקמה בבלגיה. בשנת 1973 אימץ הארגון את השם BDO, שהורכב מראשי התיבות של שלוש החברות המייסדות: Binder (הממלכה המאוחדת), Dijker (הולנד) Otte (גרמניה). BDO Israel (עד 2018, "BDO זיו האפט") היא פירמת רואי חשבון וייעוץ עסקי מהגדולות בישראל, המהווה את השלוחה הישראלית של BDO העולמית. הפירמה מעסיקה מעל 1,800 עובדים בישראל, בעשרה סניפים. המטה בישראל ממוקם בבית אמות, בדרך מנחם בגין בתל אביב, וכולל 83 שותפות ושותפים. בינואר 2024 הוכרז כי רו"ח שחר זיו ורו"ח ארז סופר ישמשו יושבי ראש ומנכ"לים משותפים לפירמה. שירותי ביקורת וראיית חשבון בתחומי נדל"ן ובנייה, טכנולוגיה, בנקאות פיננסים ושוק ההון, תעשייה ומסחר, מלכ"רים, חברות ציבוריות, אנרגיה ותשתיות, קיבוצים ומושבים, בריאות, תיירות ותרבות, עסקים קטנים ועוד. שירותי מיסוי: מיסי פרט, חברות מקומי ובינלאומי. שירותי ייעוץ: אסטרטגיה, שיווק ודיגיטל, טכנולוגיה, סייבר ואבטחת מידע, כלכלה וסביבה, רגולציה, ליווי וייעוץ עסקאות, ממשל תאגידי, מנהלות ציבוריות, תפעול ולוגיסטיקה. שירותים עסקיים: הון משפחתי, Private Wealth, הנהלת חשבונות ומיקור-חוץ, נאמנויות, עסקים קטנים, מעבר בין-דורי, מרכז פרישה לפנסיה וייעוץ פנסיוני. שורשי הפעילות בישראל הם בפירמת ראיית החשבון שהקים בשנת 1929, רואה החשבון יעקב האפט, בבית הכרם בירושלים, זמן קצר אחר כך פתח סניף גם במרכז המסחרי הישן בחיפה. ב-1931 יעקב האפט היה בין מייסדי לשכת רואי חשבון בישראל (במקור "אגודת רואי חשבון מוסמכים בא"י"), וייסד ב-1945 את פרס ברנר, פרס ספרותי לזכר הסופר יוסף חיים ברנר, אותו המשיכה משפחת האפט לממן עד 2011. אחריו ניהלו את המשרד בניו יונתן (שהוסמך כרואה חשבון ב-1940), דניאל ומיכאל. תחת ניהולו של הדור השני פעל המשרד בשם האפט־את־האפט. בשנות ה-80 הוא היה אחד המשרדים הגדולים בישראל. בשנת 2000 מוזג משרד האפט עם משרד שלמה זיו ליצירת "זיו-האפט". משרד זיו ייצג את רשת BDO בישראל מאז מרץ 1999. רשת BDO יוצגה קודם על ידי משרד דן בבלי, ואחר כך בשנים 1996–1999 על ידי משרד אלמגור. משרד אלמגור מוזג בתחילת 1999 עם משרדו של יגאל בריטמן, שהיה כבר חבר ברשת דלויט, והוא ויתר על יוצג רשת BDO. שלמה זיו החל את הקריירה שלו כרואה חשבון שכיר במשרד האפט, אחר כך שימש כחשב בנק הפועלים ומשנה למנכ"ל, ופרש ב-1983 כדי להקים משרד משלו. לרגל 40 שנה להקמת הפירמה, סיפר זיו: "בהתחלה עבדתי מהבית. הייתה לי מזכירה אלקטרונית, שבה השאירו לי הודעות, ומהר מאוד הבנתי שזה לא יהיה מופע של איש אחד, אלא צריכה להיות שותפות, אופרציה מורכבת וגדולה, שנותנת שירותים מגוונים לעסקים. החלטתי להקים את שלמה זיו ושות'". מעט לאחר ההקמה הצטרפו לזיו שני שותפים, רו"ח יגאל גוזמן ורו"ח מנחם מרדר. בהמשך שלמה זיו ויורם האפט היו מנהלים משותפים של המשרד (יורם האפט הוא בנו של יונתן ונכדו של יעקב האפט). בן-דודו של יורם, רפי האפט (בנו של דניאל), גם היה שותף בכיר במשרד. בסוף 2004 פרש יורם האפט מניהול המשרד. ביוני 2006 פרש שלמה זיו מניהול המשרד ועבר לתפקיד היושב ראש. פעילות הפירמה גדלה במשך השנים על ידי שורה של מיזוגים ורכישות, כולל: מיזוג משרד שלמה זיו עם משרדו של יחיאל בורוכוף ב-1990, כדי להקים שלוחה בחיפה. משרד האפט-את-האפט התמזג ב-1993 עם משרד שטראוס-לזר, אך השותפות פורקה כאשר בוצע מיזוג זיו-האפט. שלמה זיו התמזג עם משרד י. רונן, בראשותו של רו"ח אלי להט ב-1997. באותה שנה גם התמזג עם משרד מרון-סובל-שור. בדצמבר 1999 שלמה זיו התמזג עם ויטקובסקי-כנעני למשרד עם 420 עובדים. משרד ויטקובסקי-כנעני עצמו נוצר ממיזוג של שני משרדים שנה קודם. בספטמבר 2003 משרד זיו-האפט התמזג עם משרד לוטקר-שטיין-טולדנו. במאי 2005 פעילות הייעוץ של המשרד התמזגה עם חברת הייעוץ ווגה קונסלטנטס ואפלייד אקונומיקס. ביוני 2006 זיו-האפט רכש את משרד ברניר. בנובמבר 2011 רכש המשרד את פעילות ההטמעה והייעוץ של מערכות ERP מסוג "SAP Business One" של חברת מלם מערכות. במאי 2016 רכשה BDO את פעילות חברת הסייבר SECOZ והקימה את מרכז הסייבר של רשת BDO הגלובלית. ביולי 2016 משרד זיו-האפט התמזג עם משרד רואי החשבון החיפאי פלד, גיא, שטיינברג, שגיב החיפאי שהוקם ב-1934. במרץ 2017 משרד זיו-האפט התמזג עם משרד דיביני מנצרת. ב-2023 רכשה BDO את שנורקל, חברת קריאייטיב וחוויית משתמש (UI/UX). ב-2023 רכשה BDO את חברת הייעוץ הטכנולוגי מטאור. מדיה וקבצים בנושא BDO בוויקישיתוף BDO Israel, ברשת החברתית פייסבוק BDO Israel, ברשת החברתית אינסטגרם אתר האינטרנט הרשמי של BDO אתר BDO Digital ישראל BDO, ברשת החברתית אקס (טוויטר) BDO, ברשת החברתית אינסטגרם יעקב האפט - רואה חשבון מוסמך מטעם ממשלת א"י, הארץ, 31 במאי 1929 בתל־־אביב וביפו - אגודת רואי חשבון מוסמכים בא"י, הארץ, 17 ביוני 1931 "פרס ברנר", הארץ, 11 בדצמבר 1944 מיה סלע, אסתי ג. חיים ויוסי סוכרי זכו בפרס ברנר על ספריהם, באתר הארץ, 11 במאי 2014 הכלל והפרט, הארץ, 15 בספטמבר 1940 אסתר גולדברשט, לא חותם על זה, מעריב, 26 במרץ 1991 ננזף קשה: האפט־את־האפט, כותרת ראשית, 22 באפריל 1986 איתמר לוין, ‏שלמה זיו מסכים שהוא היה לארג', באתר גלובס, 13 בדצמבר 2000 איתמר לוין, ‏משרד רו"ח שלמה זיו ייצג בארץ את רשת BDO, השישית בגודלה בעולם, באתר גלובס, 29 במרץ 1999 איתמר לוין, ‏משרד רו"ח בבלי-ברוידא עומד להתפצל; הערכות: ינהלו מגעים נפרדים למיזוגים, באתר גלובס, 4 במאי 1998 איתמר לוין, ‏משרדי רו"ח אלמגור ודורון צופים שיסכמו עד סוף החודש את מיזוגם, באתר גלובס, 19 במאי 1997 איתמר לוין, ‏מיזוג בין רו"ח ברייטמן ואלמגור למשרד מס' 1; דורון יתמזג בקסלמן - ויהפכו למשרד מס' 3, באתר גלובס, 26 בנובמבר 1998 אלעזר לוין, סולל בונה: חברת הבת דרוקר מדווחת במאוחר, חדשות, 15 במאי 1986 מאדם אחד ליותר מ-1,800 עובדים: שלמה זיו בראיון חגיגי לרגל 40 שנה לפירמה - BDO, באתר www.bdo.co.il, ‏2023 איתמר לוין, ‏יורם האפט פורש מניהול משרד רו"ח זיו-האפט, באתר גלובס, 13 באוקטובר 2004 TheMarker digital, מבנה ארגוני חדש במשרד רואי החשבון BDO זיו האפט: שלמה זיו עבר לתפקיד יו"ר ויגאל גוזמן נבחר כמישנה ליו"ר, באתר TheMarker‏, 11 ביוני 2006 איתמר לוין, ‏אני לא רוצה להיות ביג-4, באתר גלובס, 29 באוקטובר 2003 חמש שנים של מיזוגים, באתר גלובס, 30 באוקטובר 1997 איתמר לוין, ‏רו"ח אלמגור מתמזג עם דרמןגווילי-נהרדעא מחיפה; שלמה זיו מתמזג עם הרו"ח של אמות, באתר גלובס, 2 בינואר 1997 איתמר לוין, ‏מיזוג בין משרדי רואי החשבון שלמה זיו ומרון-סובל-שור; מו"מ לצירוף משרד נוסף, באתר גלובס, 2 ביולי 1997 איתמר לוין, ‏משרד רו"ח שלמה זיו התמזג עם ויטקובסקי-כנעני ויעסיק 420 עובדים, באתר גלובס, 15 בדצמבר 1999 איתמר לוין, ‏מיזוג בין רו"ח ויטקובסקי ומנדל להקמת המשרד העשירי בגודלו בארץ, באתר גלובס, 13 בספטמבר 1998 ניצן כהן, משרד רו"ח זיו האפט מעמיק את פעילותו בקיבוצים ובמושבים: מתמזג עם לוטקר שטיין טלדנו, באתר TheMarker‏, 30 בספטמבר 2003 TheMarker digital, חברת הייעוץ BDO זיו האפט מתמזגת עם ווגה קונסלטנטס ואפלייד אקונומיקס, באתר TheMarker‏, 15 במאי 2005 עודד ארבל, מיזוג ענק בענף ראיית החשבון: זיו-האפט משתלטת על משרד ברניר, באתר הארץ, 16 ביוני 2006 איתמר לוין, ‏זיו-האפט מבצע מיזוג נוסף ומזנק למקום השני בדירוג משרדי רו"ח, באתר גלובס, 15 ביוני 2006 ענבל אורפז, פירמת רואי החשבון BDO רוכשת ממלם מערכות את פעילות SAP Business One, באתר TheMarker‏, 3 בנובמבר 2011 יוסי הטוני, ‏BDO זיו האפט רכשה ממלם את פעילות SAP Business One תמורת כמה מיליוני שקלים, באתר "אנשים ומחשבים", 2 בנובמבר 2011 שירות גלובס, ‏BDO זיו-האפט תמזג אליה את משרד רוה"ח פלד, גיא, שטיינברג, שגיב, באתר גלובס, 12 ביולי 2016 אלה לוי-וינריב, ‏ערבים זה לזה: פירמת רו"ח זיו-האפט, מיזגה לתוכה את משרד דיביני הערבי, באתר גלובס, 13 במרץ 2017 מנהלי שיווק מצייצים, פירמת BDO רוכשת את חברת הקריאייטיב שנורקל, באתר מנהלי שיווק מצייצים, ‏2022-09-13 פירמת BDO רכשה את חברת הייעוץ הטכנולוגי מטאור, באתר וואלה, 13 במרץ 2023